Diari Oficial de la Generalitat Valenciana


Sumari del DOGV 5753, del 30-04-2008 (2008/5158)

RESOLUCIÓ de 16 d'abril de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un solar de 5.485 m², situat a Vall d'Alba (Castelló), Unitat d'Execució "Ampliació de l'institut", realitzada per l'ajuntament del dit municipi a favor de la Generalitat, per a ser destinat a l'ampliació de l'IES Alfonso XIII.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5753

Data del DOGV
:   30-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5158


Data del document
:   16-04-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Vall d'Alba
    * cultura regional
    * propietat immobiliària
    * transmissió de la propietat

RESOLUCIÓ de 16 d'abril de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'un solar de 5.485 m², situat a Vall d'Alba (Castelló), Unitat d'Execució "Ampliació de l'institut", realitzada per l'ajuntament del dit municipi a favor de la Generalitat, per a ser destinat a l'ampliació de l'IES Alfonso XIII. [2008/5158]  
L'Ajuntament de Vall d'Alba, en sessió plenària realitzada el dia 1 de maig de 2007, va acordar la cessió gratuïta a la Generalitat del solar de la seua propietat, de 5.485 m² de superfície, situat en la Unitat d'Execució "Ampliació de l'institut" de la dita població. Tal i com consta en l'acord mencionat, l'immoble té caràcter de domini públic.  
A proposta de la conselleria d'Educació es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar el solar a l'ampliació de l'IES Alfonso XIII.  
En conseqüència, basant-se en els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Vall d'Alba del solar de 5.485 m² de superfície, situada en la Unitat d'Execució "Ampliació de l'institut" de la dita població, que confronta: nord, sòl classificat com no urbanitzable; sud, sòl dotacional públic que correspon a les instal·lacions actuals de l'institut d'educació secundària obligatòria; est i oest, sòl dotacional públic de nova previsió afecte a l'ús i destí pública amb la classificació de zona verda segons projecte de reparcel·lació  
Consta inscrita en el Registre de la Propietat d'Orpesa, al tom 1579, llibre 68, foli 160, finca 5916, inscripció 1ª.   
Referència cadastral: no consta.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Vall d'Alba, s'efectua amb la condició de destinar el solar a l'ampliació de l'IES Alfonso XIII, i amb subjecció al que disposa l'article 37 de la Llei 14/2003, de Patrimoni de la Generalitat. Per la seua banda, l'Ajuntament es compromet a:  
1. Dotar la parcel·la dels servicis urbanístics que falten per al centre projectat perquè aconseguisca la condició de solar.  
2. Eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després  
3. Adoptar els projectes necessaris per a la urbanització expressada i per a l'eliminació de servituds que es descobriren amb posterioritat.  
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 16 d'abril de 2008.- El conseller d'Economia, Hisenda i Ocupació i cicepresident segon del Consell: Gerardo Camps Devesa.